Ramona Chiriac, actuala şefă a Reprezentanţei Comisiei Europene în România, va deschide lista de candidaţi la alegerile europarlamentare din partea alianţei PSD - PNL, au decis, luni, liderii coaliţiei de guvernare, potrivit unor surse politice.
Conform surselor citate, în privinţa candidaturii pentru Primăria Capitalei, coaliţia analizează toate opţiunile, inclusiv ca cele două partide să meargă cu candidaţi separaţi.
Gabriela Firea a declarat pentru Antena 3 că participarea PSD și PNL cu candidați separați la alegerile locale este decizia cea bună.
"În toate orașele, gospodarul acelei localități e direct opțiunea electoratului ca persoană", a declarat aceasta la Antena 3.
Lucian Romașcanu, purtătorul de cuvânt al PSD, a precizat la televiziunea Digi24 că decizia finală va fi luată pe 14 martie.
Preşedintele PNL, Nicolae Ciucă, declara duminică, într-o emisiune televizată, că rezultatele sondajelor făcute de PNL şi PSD pentru desemnarea candidatului comun la Primăria Capitalei sunt gata, menţionând că liberalii i-au sondat pe Sebastian Burduja şi pe Ionuţ Lupescu, iar PSD pe Gabriela Firea şi Daniel Băluţă, conform Agerpres.ro.
In lipsa unui acord scris din partea InternetCorp, puteti prelua maxim 500 de caractere din acest articol daca precizati sursa si daca inserati vizibil linkul articolului PSD și PNL, candidați separați la alegerile pentru Primăria Capitalei?.